text
stringlengths 99
565
|
|---|
另外，副採訪主任陳朗昇就被帶走協助調查。林紹桐之後辭任總編輯職務。《立場新聞》同日下晝宣佈即時停止運作，網站同所有社交媒體立即停止更新，並會喺日內刪除，《立場新聞》所有員工被遣散，而6,100萬港幣資產亦被警方凍結，係「香港國安法」實施以嚟所凍結嘅最大金額。 |
另外，香港記者協會主席陳朗昇喺《立場新聞》嘅Facebook專頁進行直播，嗰陣有警員手持由裁判官羅德泉發出嘅法庭手令，要求進入寓所搜查。警方話陳朗昇涉嫌串謀發布煽動刊物，之後禁止陳朗昇進行直播，又警告錄影將會構成阻差辦公。 |
另外，早前被控違反港版國安法，正喺大欖女懲教所還柙嘅前《蘋果日報》副社長陳沛敏亦被捕，涉及喺《立場新聞》發表煽動刊物。陳沛敏係《立場新聞》前總編輯鍾沛權嘅老婆，早喺2021年6月被香港國安處拘捕，涉嫌違反《國安法》第29條「串謀勾結外國或境外勢力危害國家安全罪」，之後被加控一項串謀刊印、發布、出售、分發或複製煽動刊物罪，意圖引起憎恨或藐視中央或特區政府等，案件押後至2022年2月24號再訊，陳沛敏還押喺大欖女懲教所。 |
警方國安處高級警司李桂華話，警方喺搜捕行動入面檢獲大量電腦、電子器材、電話、文件同50萬蚊現金。亦根據《香港國安法》第3條實施，凍結《立場新聞》大約6,100萬蚊資產。佢又話，警方正調查《立場新聞》喺英國設立分社嘅目的，又質疑《立場新聞》同外國勢力勾結，違反咗香港國安法規定嘅犯罪行為。 |
《立場新聞》被搜捕事件引起咗香港社會廣泛關注同寒蟬效應。12月30號，《立場新聞》英國分社宣佈，即日起停止一切業務，英國分社主任楊天帥辭職，網站嘅報導同社交媒體帖文亦全部移除。香港獨媒新聞亦宣佈喺2022年1月1號零時停止運作專頁，並喺日內刪除，香港獨媒新聞所有有關人員同時解散。 |
喺臺灣，香港組織同人權團體喺12月30號發起「聲援香港新聞自由，抗議極權清算《立場》」集會，手舉「香港自由」嘅海報遊行到中國銀行臺北分行集結，聲援被逮捕嘅《立場新聞》高層，同時抗議香港政府侵犯新聞言論自由。 |
羅意庭係香港籃球員，綽號「阿庭」，司職控球後衛，有「港版艾佛遜」稱號，身高176厘米，體重64公斤，香港籃球代表隊主力球員，效力過新青聯籃球隊同南華籃球隊，2010年加盟中國籃球職業聯賽球隊福建潯興，成為歷來第四位進軍中國籃球職業聯賽嘅香港球員。 |
北俱盧洲，又叫北拘盧洲、鬱單越、鬱怛囉、郁多羅鳩留、嗢怛羅矩，係佛經所記四大部洲之一，係佛敎世界觀一部份。佢形似方版，四四方方，正方形，喺須彌山北，畀大鹹水海包圍。洲中人人平等安樂，壽足千年。洲中有樖高樹。 |
馬提索夫出生喺波士頓。1954年入學哈佛大學，專攻法國文學。1960年呢一年間喺國際基督教大學研究日文。1962年開始搬去柏克萊加州大學，受到瑪麗·哈斯嘅強烈影響，去研究喺泰國講嘅拉祜話。1967年佢取得博士學位。 |
台6線，又稱舊後汶公路、龍汶公路，係台灣一條省道，係苗栗縣最重要嘅地方聯絡公路，西起苗栗縣後龍鎮龍港，初向東南沿後龍溪、南勢溪谷地上行，過苗栗市界後喺分叉路轉向東，至後龍溪南岸後沿谷地右側上溯，至苗栗市區南側嘅育民工家後轉上龜山大橋，通過公館鄉後南行至後龍溪北岸，後沿河谷上溯至苗栗縣大湖鄉溫泉口同台3線相連，全長31. |
台六線舊線曾經同台13線共線，行經苗栗市至公路、龍岡道口、苗栗市魚市場、苗栗監理站、苗栗市西山商圈、苗栗市戶政事務所、苗栗市福麗里活動中心、苗栗市三山國王廟、國立聯合大學、育民工家等。而家台灣絕大部分地圖仍係舊線。 |
喺九運會結束咗之後，吳坪楓就跟住廣東青年隊打咗2002年嘅中乙聯賽，並喺嗰個賽季跟隨球隊升級到甲B聯賽。而喺甲B賽場打咗2年之後，由於深圳科健解散，吳坪楓去咗江蘇舜天隊度踢波，一直到2008年先至返到廣東。 |
佢返咗廣東之後就入咗去廣州醫藥度繼續踢波，直到2012年嘅中超聯賽結束為止。到咗2013年1月11號，佢同姜寧、李健華一齊去咗廣州富力隊踢波。到咗2014年11月15號佢先至正式係廣東省人民體育場辦嘅告别賽入面正式退咗役，結束咗自己13年嘅足球職業生涯。 |
清唇齒擦音，係有啲話可以聽到嘅啞音。萬國音標用/f/來表示。清唇齒擦音，按發聲特徵，係清音，係唇齒擦音。響聲韻學上，佢係輕唇音聲母，中古時叫非母同敷母，兩者只係古音轉移，由濁轉清時，留低原本唔送氣音同送氣音嘅區別。 |
波蘭轉舞係一種源自波蘭嘅舞蹈，喺舞步上會用到大量嘅捧起動作同跳躍，而且女方成日會圍住男方旋轉。喺節奏上，波蘭轉舞會用瑪祖卡式噉嘅節拍，不過喺速度上比較快，閒閒地會去到 160 bpm 甚至 240 bpm 都有。 |
Lisp當其時分成好多派，大家都有意整返套共通，就出現Common Lisp，同樣就出咗隻Common Loops作為物件導向版本。依個版本之後演化成CLOS，意謂Common Lisp Object System。 |
喺20世紀40年代，Sidney Farber喺波士頓兒童醫院嘅研究，發現葉酸同癌症之間嘅關係。1948年，Yellapragada Subbarao發現甲氨喋呤，可以阻止葉酸嘅代謝。1953年，美國FDA批准咗甲氨喋呤用喺癌症上面。 |
托比·霍士，本名羅拔·F·霍士，係美國嘅遊戲設計師同埋作曲家。佢係2015年做咗一款廣受大衆俾好評論嘅角色扮演遊戲《Undertale》同埋佢相關嘅遊戲《Deltarune》。佢嘅作曲家事業就由網絡喜劇《Homestuck》開始。 |
荃灣街市天台遊樂場，香港公園之一，遊樂場之一，喺荃灣，荃灣街市街，荃灣街市天台，另三邊為川龍街、海壩街同眾安街，英文叫Tsuen Wan Market Roof Top Playground。行政上歸荃灣區。 |
《人民公敵》係一部1931年嘅美國全有聲黑幫電影，由William A. Wellman執導，改編John Bright同Kubec Glasmon無出版過嘅小說《Beer and Blood》。主演係占士格尼、珍哈露。 |
《消失的子彈》係一部2012年上映、香港同中國大陸合拍嘅民國懸疑犯罪電影，由樂視娛樂投資有限公司及英皇影業有限公司出品並發行，香港導演羅志良編劇及執導，爾冬陞擔當監製，並由劉青雲、謝霆鋒領銜主演。全片以民國初年為背景，講述咗警探郭追聯合警政官松東路調查一宗發生在兵工廠嘅連環殺人事件，隨著調查工作嘅深入，相關當事人先後離奇死亡，兩人及身邊人亦被追殺，情勢險象環生，然而最終嘅真相就出人意料。 |
警察局嘅金局長將呢件案交由善於偵探推理嘅警政官松東路同埋神槍刑警郭追聯合調查，點知郭追嘅助手「新警察小五」喺調查過程中慘死，松東路逐漸瞭解咗事情嘅真相，但松並唔願意相信自己嘅推理，經過同埋殺夫女囚傅源嘅通信，松終於願意揭露呢個其中不可思議嘅秘密。 |
2001年夏季世界大學生運動會係第21屆世界大學生運動會，喺2001年8月22號到9月1號喺中華人民共和國北京市舉行。呢次係中國第一次搞夏季世界大學生運動會。嗰屆中國喺獎牌榜以54金、25銀、24銅排第一。 |
耶穌吩咐門徒夜晚過海去格拉森，係要醫治嗰啲俾鬼附嘅人，可以見到耶穌愛靈魂嘅心。當時已經天黑，有幾個門徒係漁夫，熟悉船隊運作情形，所以話係門徒將耶穌一齊帶去。耶穌身體好攰瞓咗，因為佢係完全嘅人，佢所施行嘅神蹟證明佢亦係完全嘅神。 |
新西街國際大酒店入面有628間客房同6間別墅，亦有好多間餐廳同酒吧、多功能宴會廳同埋國際會議中心。重整咗好多種康樂設施，包括KTV、室外游水池、羽毛球場、桑拿浴室、網球場同埋高爾夫練習場、釣魚山莊、商場等。 |
大廟灣刻石，又叫地堂咀刻石，係香港最早有紀年嘅刻石，喺新界西貢區清水灣半島南部嘅大廟灣地堂咀，鄰近佛堂門一帶。石刻喺南宋咸淳十年刻，記載咗當時官富場鹽官嚴益彰去到南北佛堂遊覽，同埋嗰度附近嘅佛堂門天后古廟嘅歷史。 |
佢比較擅長打雙打比賽，球員生涯早期同美國嘅Eric Butorac拍檔打雙打多，佢哋拍檔贏咗三個冠軍，至2007年底拆夥。之後嗰五年幾，J 梅利同43個人拍檔過打雙打，至2013年佢開始同澳洲嘅John Peers拍檔。 |
碧山，係新加坡中部嘅一個社區，位於大巴窑以北，宏茂橋以南，實龍崗以西，面積大約3平方公里，主要係住宅區。個名嘅由來係一個叫做碧山亭嘅廣東籍墳場。呢個墳場喺1870年左近由來自廣州、惠州同埋肇慶嘅移民所建立，而新市鎮正正就起喺舊墳場之上。 |
呢樖嘢同龍血樹一樣都生得好慢吓，因為佢出世之後10幾年以上嘅樹先至開花。而樹幹係短而粗，樹葉比較堅硬兼羽狀分裂，一般生嗮喺莖頂，而線形裂片度有嚿中脈，邊緣向下攣，葉色係深綠，而佢啲葉基嗰度有刺。植種方面，公乸都唔同品種。 |
事發後，由於事發嘅IP地址出自伊朗一帶，所以無法查證係邊位仁兄搞事。有自己話係中國紅客嘅網民呼籲反攻伊朗網站。之後伊朗廣播大學嘅官網都被淪陷，頁面喺百度俾伊朗網軍攻擊後出現黑屏重寫出「Long live the People's Republic of China」、「You have been hacked for our country's website. |
有媒體話呢單嘢喺中國大陸東部地區嘅上班高峰期發生，因伺服器故障，造成百度損失咗超過CNY￥700萬。 重有中國大陸部份評論話伊朗親政府分子報復中國網民支持反對派而攻擊百度。重有評論話呢次伊朗網軍入侵一事，可能係美國政府為咗打壓中國大陸嘅經濟發展，從而搞出挑釁中伊關係嘅行為。 |
艇仔粥係一種廣東粥。最先來自廣州荔灣西關一帶，原本係一啲水上人家用小艇喺荔枝灣河面經營販賣，所以叫「荔灣艇仔粥」，據講係由魚生發展出來。艇仔粥嘅主要配料有魚肉、瘦肉、油炸鬼、花生、蔥花，亦有加入浮皮、海蜇、牛肉、魷魚等。 |
傳統嘅廣州人認為艇仔粥要喺艇上面食，並以河水煮成嘅粥水先有風味，而家用嘅自來水唔及以前。而家傳統做法嘅艇仔粥已經買少見少，廣州黃埔區仍然有一老人喺佢漁艇上以傳統做法賣粥。受到環境所限，廣州最後嘅艇仔粥已差唔多消失。 |
美國為什麼要轟炸珍珠港，最初係一個中國內地網民提出嘅問題，之後喺知乎搜尋出現，排喺最先嘅標準答案話係因為日本向廣島同長崎投下原子彈，殺死十幾萬人，所以美國要咁做。呢個誤解歷史嘅說法，以致知乎搜尋嘅結果，因而引來香港同台灣甚至中國内地一啲網民嘅批評。 |
Zoom係由Zoom Video Communications開發嘅視像對話軟件。喺唔使畀錢嘅服務下可以使超過100人喺40分鐘內做視像對話。喺要畀錢嘅服務下就可以使最多1000人喺無限制嘅時間內去視像對話。 |
馬田壆一帶系山貝河合流嘅地方，兩河勒分別源至大棠同塘頭埔，該處起有馬田橋連結元朗新墟同十八鄉各村。1950年代起，馬田壆開始有人定居，逐漸發展成條雜姓村落，村口咁兩旁大多數系永久屋宇，周邊就以寮屋為主。 |
事關馬田壆村為處河交匯噉，居民常受水浸困擾。政府於1963年落實元朗防洪工程計劃，將山貝河河道再起成條大明渠同數條支渠，現時馬田壆村內仍然保留著數條原山貝河河溪。早年有村民喺村內搭建咗一個簡單天后神位作供奉，祈求風調雨順。 |
2006年，貫通元朗南嘅十八鄉路通車，將馬田壆村一分為二。2011年，恒基兆業就一幅位於馬田壆嘅地皮向城規會申請改扒地段以發展低密度住宅，但遭到否決。業主向居於應該噉嘅花農收地，惹法律糾紛同衝突，其間花農多次遭人騷擾，直到2018年遷出。 |
呢條路初期係條好窄嘅馬路。後嚟唐拾義製藥廠搬入，跟住桂林喺1980年代搞開發而整闊到23～32m闊度。後嚟因為太多車流搞到大塞車，桂林市政府又將呢條路搞改造，重喺2001年4～9月搞過一系列升級工程，重喺條路西邊起咗條立交橋。 |
複辭係種修辭方法，即係指將同一個字詞多次用喺同一個子句，每次表達唔同嘅意思。複辭可以係將同一個字詞，中間隔住其他字詞用，或者緊相連接嚟用，唔同用法會令到啲字喺句中有唔同嘅詞性同意思。複辭係複疊嘅一種，同時可以係用到反複。 |
《一百萬零一夜》係套2008年嘅英國電影，由丹尼鮑伊做導演，粗略改編印度作家Vikas Swarup嘅2005年小說《Q & A》。故仔講印度有個好窮嘅後生仔憑自己舊時經歷玩贏《百萬富翁》。主演係迪柏特爾。 |
《異能仨》係一部2019年美國超級英雄驚悚電影，由禮切沙也馬蘭做導演、監製、編劇，呢套片係沙也馬蘭之前拍嘅電影《不死劫》同埋《思·裂》嘅續集。主演係布斯韋利士、森姆積遜、James McAvoy、Spencer Treat Clark、Charlayne Woodard、安雅泰萊采兒。 |
布哈里後來喺2003年、2007年同2011年參選總統但係都輸咗。2014年7月，佢避過一次疑似由博科聖地發動嘅自殺炸彈襲擊。2014年12月成為全體進步大會嘅總統參選人，並且喺2015年大選當選做尼日利亞總統。 |
亞細亞支線，又叫做亞細亞線、台鐵殼牌倉庫支線、迺生產石油支線，路線由淡水站分岔後，以英商嘉士洋行倉庫做終點站。全長0.3公里。亞細亞支線遺留落嚟嘅部份鐵道、月台等已經喺2000年畀政府劃入英商嘉士洋行倉庫古蹟區。 |
過江新娘喺新加坡口碑唔錯，但男女主角徐彬同黃暄婷就喺紅星大獎2021嘅時候，都未能當選爲10大受歡迎男／女藝人，賽果令人意外。有評論就話，係因為10大嘅成績係有一半來自抽樣調查結果，而調查係喺2020年12月進行，所以賽制對佢哋不利。 |
喺2014年10月11號17點50分到，佛山市公安局公交分局同濟路站警務室嘅執勤人員喺巡緊呢個站嘅D出入口差唔多去到樓梯嗰邊嘅垃圾桶上面，睇到有隻冇人認嘅書包，好多人都以為呢個書包入面裝住炸彈。不過搞緊地鐵站巡邏嘅民警用咗金屬探測儀查過下，都重話可能有炸彈都未定。 |
結果公交分局就馬上將呢個站嘅D出入口封閉，嚟查清楚呢單嘢。而特警嚟咗呢度用技術手段差過下冇人認嘅書包之後，證實冇可疑，一開包之後查到入面裝住好多生活用品同大把嘅電腦書響度，而呢個過程搞到地鐵站嘅D出入口封閉咗差唔多一個鐘。 |
自由崙，意思係自由地，係一個捷克人Vít Jedlička宣稱建立咗嘅而未俾國際承認嘅蚊型國家，佢哋聲稱塞爾維亞同克羅地亞嘅Gornja Siga係佢哋嘅領土。第時正式得到國際承認之後就會變成全世界第三細嘅主權國家。 |
川澄奈穗美係日本足球員，踢中場，曾經喺2008～2016年間為日本女子足球代表隊出場82次，入咗20球。佢代表日本參加過2011年FIFA女子世界盃、2012年夏季奧林匹克運動會同2015年FIFA女子世界盃。 |
小林彌生係日本足球員，踢中場，曾經喺1999～2004年間為日本女子足球代表隊出場54次，入咗12球。佢代表日本參加過1999年FIFA女子世界盃、2003年FIFA女子世界盃同2004年夏季奧林匹克運動會。 |
臺北大眾捷運股份有限公司係臺北捷運系統嘅營運機構，係特許經營機構。股東包含臺北市政府、新北市政府、中華民國交通部、唐榮鐵工廠、台北富邦商業銀行、兆豐國際商業銀行、合作金庫銀行等七家法人，其中臺北市政府持股73. |
臺北捷運公司喺1994年7月29號成立。2006年接手貓空纜車，並喺2007年7月4號正式對外營運。2014年12月16號，轄下嘅臺北市立兒童新樂園正式開幕，取代舊有嘅臺北市立兒童育樂中心。2015年3月24號，孫以濬正式上任北捷嘅總經理，中間轉過幾次手，最近到2017年11月20號，北捷董事長一職由顏邦傑代理。 |
多倫多公車局嘅失物認領處喺呢個站，即係無論係喺巴士、街車、地鐵抑或車站唔見咗嘢，都係去呢度搵，但係佢淨係開星期一至五返工時間，週未同公眾假期都唔開，甚至長假期前後都可能唔開。單車喺度淨係會留30日，其他嘢留60日，過期冇人認領就會交畀警局拍賣。 |
Bay 喺1966年2月26號啟用。初期其實係個轉車站，當時上下層月台都有用，但係當時試行嘅係一種嘅所謂Y形行車路綫，向東或者向西嘅乘客會唔知去上層定下層等車先啱，結果同年9月5號開始 ｢試行6個月｣ 放棄Y形行車路綫，但係其實多倫多公車局冇心恢復Y形路綫，結果1號綫同2號綫永久分開，下層月台變成廢站。 |
A.C.E，係韓國經紀公司BEAT INTERACTIVE推出嘅五人男子組合，成員由東勳、Wow、Jun、金柄官、Chan組成，喺2017年5月23號以單曲〈CACTUS〉正式出道。團名「A.C.E」嘅意思係「Adventure Calling Emotions」，擁躉名係「Choice」。 |
2019年10月23號，劉天球喺部落格一篇文章入面，批評馬哈迪領導作風同希望聯盟背道而馳，指出「希望聯盟4個政黨除咗土著團結黨26名國會議員外，仲擁有113名國會議員，只要一場大選，馬哈迪所屬嘅土著團結黨將會係最大嘅輸家，「其他政黨可以組成更好嘅政府」言論引起咗爭議。 |
土著團隊黨同黨員紛紛斥責劉天球言論相當無禮，土著團隊黨最高理事拿督莫哈末拉菲同希望民主行動黨檢討雙方嘅政治合作關係。民主行動黨發表呢個只係屬於劉天球個人言論，唔代表佢哋黨嘅立場，表示希望聯盟由4黨聯合組成，無盟黨領袖應該發表分裂言論。 |
坐東向西，面闊三間11.7米，深兩進22.35米，佔地261.5平方。懸山頂，磚木石結構，正脊龍船脊。瓦頂有舉折同升起，两沓都係擡樑式架樑，有如意紋裝飾。頭門有石春鋪前廊。大門前後各有兩條木檐柱。十一架樑同山墻墻體承重，入門有擋中。 |
1940年10月19號，由於打緊第二次世界大戰，扎哈蘭俾意大利皇家空軍控制住而成為空軍基地。1950年，扎哈蘭得7000人口。1991年2月25號，一粒伊拉克嘅導彈炸中美軍營地，導致賓夕法尼亞州嘅28位美國後備軍人死咗。 |
扎哈蘭一帶係熱帶沙漠氣候，成年都好熱。喺夏天最熱嘅月份測到＞40℃嘅高溫，最高紀錄係51.1 °C。但一到咗冬天最凍嘅月份，有時熱量好快翠消失嗮，溫度比較少見噉降到−2 °C，最低紀錄係1984年1月創造嘅−5 °C低溫。 |
深水埗關帝廟，最初叫做協天宮，其後改名叫深水埗武帝廟，係香港一座關帝廟，供奉三國嗰時蜀國嘅大將關羽，喺九龍深水埗海壇街同界限街嘅交界，間廟後面係深水埗公立醫局，係九龍區唯一供奉關帝嘅廟宇，由華人廟宇委員會打理。 |
深水埗關帝廟清朝中期起嘅，年份就無從考究，清朝光緒十七年重修過。關帝廟嘅位置原本係喺深水埗海旁，廟後就有小丘，前面係大海，有唔少上落貨嘅碼頭。當地人就起咗呢座供奉關帝嘅廟宇，祈求保祐貿易嘅忠誠。廟外重起咗一座「玉仙亭」，原本用嚟欣賞海景。 |
基馬拉斯大馬路空中走廊又叫基馬拉斯大馬路空中綠廊係氹仔市中心區慢行交通計劃構想之一，呢嗰方案構思係沿氹仔基馬拉斯大馬路中間起一條空中步道，為呢區居民提供方便、舒適嘅行人環境連接中央公園、區入面嘅學校、同埋起緊嘅運動場道輕軌站之類嘅設施，空中走廊亦可以作為基馬拉斯大馬路嘅行人天橋設施，結合街道美化同重整運動場圓形地之類嘅工作，優化附近嘅步行環境，形成呢區慢行嘅交通環境。 |
2012年12月21號，土地運輸工務局參考咗望德聖母灣大馬路步行系統嘅成功經驗，提出進一步延伸氹仔步行系統建設，提出基馬拉斯大馬路空中走廊計劃，之後發展到氹仔四大步行系統規劃，包括基馬拉斯大馬路起空中走廊、亞利雅架圓形地起行人天橋、湖畔花園到龍環葡韻起步行徑、小潭山起觀景台，話會爭取響2016年全部搞掂。 |
2014年11月21號，土地運輸工務局透過社區傾計、整展覽板、電話調查之類，向氹仔居民介紹有關項目計劃同瞭解氹仔居民嘅出行習慣同對呢個計劃嘅意見，響政府完成最初研究方案嘅基礎到，進一步同居民說明同溝通，務求完善同落實最終設計，爭取出年招標。 |
2018年1月1號，土地運輸工務局為咗爭取全長七百米左右嘅基馬拉斯大馬路空中走廊計劃響今年動工，再響原來計劃到優化基馬拉斯大馬路同運動場圓形地天橋落腳點同位居、天橋橋面淨寬改做四米，同埋調整天橋體型同整體高度、重整運動場圓形地重調整圓形地各個出入口，閂減天橋橋面嘅電動行人輸送帶、單車徑、而綠化帶改做簡單綠化裝飾等。 |
單案由美國首席大法官 華倫寫判決書，法院8個大法官 Hugo Black、Stanley F. Reed、Felix Frankfurter、William O. Douglas、Robert H. Jackson、Harold H. |
Amanda因為佢跟進嘅一位受助者再次跳樓自殺，感到極之傷心同挫敗，加上工作壓力，令佢嘅抑鬱症越嚟越深，打算走上天台結束生命…。一位尋死嘅專業社工，一位努力活下去嘅初哥義工，同一位從旁指導經驗豐富嘅導師，點樣透過一個熱線電話，揭開一段令人震驚嘅童年往事，解開一個潛藏不解嘅心結，挽回一條因抑鬱症而自殺嘅生命……。 |
Signal係一款由 Signal Foundation 同 Signal Messenger LLC 開發嘅跨平台加密即時通訊程式，透過互聯網一對一或者群組發訊息，亦可以發檔案、語言訊息、相同片。另外，亦有提供一對一嘅語音同視像對話，Android 版本可以當成短訊程式。 |
Signal採用自由同開放軟件，用戶端以 GPLv3 條款發佈，而服務器源碼以 AGPLv3 條款發佈。Android 官方程式通常都係有用專有嘅 Google Play 服務，但係就算冇咗，由於有後備嘅開源源碼，都可以實現到所有程式嘅功能。 |
崑劇既折子戲《脫阱》係《紅梅記》裏面既唱段，個古仔同粵劇既《再世紅梅記》折子戲《脫阱救裴》一樣，都係講李慧娘死咗之後，冤魂不散，化做人形，知道太師想殺咗同李慧娘神交既裴禹，所以喺夜晚既時候喺書房現身，二個人重逢首先係嚟個午夜互訴情話於書房裡。 |
喺捷克共產黨第一書記亞歷山大·杜布切克嘅領導下，捷克斯洛伐克顯示出越嚟越強烈嘅獨立傾向。杜布切克喺國內政治改革嘅過程中，提出咗「帶有人性面孔嘅社會主義」，呢個方案並唔似1956年匈牙利嘅改革一樣，完全拋棄晒舊有嘅傳統。 |
李璐喺1992年10月喺山西呂梁柳林縣出世，1999年5月17號因為自己跌跛，導致下身癱瘓而一直未讀過書，十足似文盲噉。但佢一直都冇棄權，14歲時通過自學識字，16歲時喺紅袖添香網發佈咗大概16萬幾字嘅言情小說。 |
阿歷克塞率兵廢黜尼基弗魯斯三世而恢復咗科穆寧家族由於伊薩克一世退位而中斷嘅統治，從而繼承一個崩潰嘅帝國並面對帝國同小亞細亞嘅突厥人同埋巴爾幹半島以西嘅諾曼人嘅持續戰爭。阿歷克塞成功阻止咗帝國嘅衰弱並復興軍隊，最終佢同佢後代嘅成就被稱為「科穆寧中興」。 |
王家嶺煤礦係中國大陸國家發改委核准，國務院常務會議批准，由華晉焦煤有限責任公司投資嘅山西資源開發項目。王家嶺煤礦，嚮山西鄉寧縣河津市境內，井田大約180平方米，儲量23.42億噸，可採儲量10.36億噸，而家開採緊2號煤同10號煤，煤種係中灰、低硫、特低磷嘅瘦煤。 |
長沙縣係中華人民共和國湖南省長沙市嘅縣。長沙縣喺湖南中部偏北嘅地方，北接汨羅、平江，東接瀏陽，南面係湘潭市嘅岳塘區、株洲，西面係開福區、芙蓉區、雨花區、天心區，西北面係望城區。面積1997.15km²，人口116萬。 |
香港地產建設商會，簡稱地產商會、地建會，係由一班地產商喺1965年成立嘅商會組織。商會有幾百個會員，會員可以喺地產及建造界功能界別投票，依家界別嘅立法會議員就係地建會嘅秘書長龍漢標。由於呢個會係代表一眾地產商嘅利益，所以唔少人都將佢睇成係地產霸權嘅象徵之一。 |
地產建設商會組成、架構同埋運作一直都好神秘，外界對商會所知一向唔多。喺2010年5月，香港有線電視試過根據《公開資料守則》，喺同 一年4月就香港地產建設商會成立宗旨同埋幹事資料呢啲基本資料向警察牌照課攞料，但係警方即日就話噉樣涉及私隱，要知道索取理由及得到商會同意而拒絕提供。 |
之後記者繼續追問警方點解唔肯公開，但警察依然喺度耍太極。直到21日後，有線終於收到回覆但只係披露咗商會嘅宗旨。而幹事嘅資料就以《私隠條例》為由，話因為涉及個人資料而唔肯提供。結果記者同警察牌照課話想知道商會嘅註冊資料亦都衰咗。 |
郭毅喺第一次參加踢足球嗰陣就係喺2010年嗰陣，佢加盟咗博維斯塔嘅青年隊之後，重喺2012年初嗰陣入埋一線隊度踢波。而佢第一次出場係喺2012年4月1號對柏多恩斯隊嘅比賽入面。之後佢喺2012年嘅夏天嗰陣轉咗會去葡萄牙超級足球聯賽嘅馬列迪穆足球會預備隊度踢波。 |
佢第一次出場係喺2013年9月18號對陣波圖嘅比賽入面。之後雖然話佢喺2014年1月份俾人租借到湯狄拿度踢波，但佢凈係踢咗1場波就走咗。喺2014年5月12號，湯狄拿足球會官方就公開宣佈郭毅嘅正式加盟。 |
橫紋肌溶解症係人體肌肉細胞壞死嘅一種疾病。受損嘅肌肉細胞釋放出崩壞後嘅產物入咗血流，部分例如肌紅蛋白嘅物質會對腎造成損害，導致腎衰竭。症狀包括肌肉疼痛、嘔吐、意識混亂，症狀嘅嚴重性係睇肌肉受損嘅程度同埋係咪發生腎衰竭。 |
肌肉受損可以由外部原因導致，例如車禍受傷、過度鍛煉、藥物副作用、毒品酒精成瘾、感染等等。有啲人因為遺傳嘅原因會有較高嘅橫紋肌溶解症發病率。通常用血尿檢查診斷，治療方法主要係通過大量嘅靜脈滴注，再嚴重啲嘅要做洗腎。 |
對於災難事故入面發生嘅橫紋肌溶解症同併發症就需要特別重視，地震區域嘅醫療救援工作係需要專業嘅技能同設備。呢個病最早喺20世紀有相關嘅記載。1941年嘅倫敦大轟炸令人發現咗呢個病嘅機制。連馬都會因為一啲原因有呢個病。 |
1995年3月，廣州日本人學校設立委員會向廣東省教育廳申請搞學校，結果批准喺花園酒店入面搞兼準時喺1995年4月開學，學校正式改名做「廣州日本人學校」。時隔一年，學校搬到天河區嘅中信廣場入面。到咗2003年7月，科學城校區落成，學校正式搬入科學城。 |
響早幾日內華達州黨團會議，有桑德斯支持者唔滿意內華達州民主黨主席處理選舉爭議手法，即場搞搞鎮，掟凳，強行熄啦叭，甚至對主席作出死亡恐嚇，桑德斯譴責暴力行為，同時指出呢件事係一個警號，要求各州民主黨高層公平對待佢嘅支持者，令到黨內人士擔心民主黨團結出咗問題，對選情有唔好影響。 |
肯塔基只係接受民主黨人投票，加上前總統克林頓響兩屆選舉都係肯塔基初選到贏出，希拉里響上屆到亦曾經擊敗過奧巴馬，選情原本被睇高一線，但係希拉里提倡潔淨能源，令佢響呢個煤礦重鎮流失咗唔少藍領支持，結果只係險勝。 |
Bedford OB同以往WTB嘅最大分別在於佢嘅直濕同埋尾牙由擺喺底盤中間改為擺喺偏左。不過Bedford OB只係出咗73架，就因為第二次世界大戰爆發而停產。喺戰事期間，Bedford改出同OB差唔多設計嘅OWB。 |
龍虎山雙屍案係一宗1970年5月17號喺香港龍虎山發生嘅凶殺／命案。一對情侶俾一個懷疑精神有問題男人殺死，事發當日係女方生日，佢哋揀喺龍虎山慶祝生日，結果雙雙遇害。男死者港大畢業，當時任職教書先生，女死者係柏立基師範學院學生。 |
2017年6月27號，有勒索軟件冒充係Petya利用永恆之藍漏洞喺歐洲地區大肆傳播，呢個勒索軟件被命名為NotPetya。佢帶有較強嘅政治目的進行攻擊，即進行破壞而唔係要贖金，即使受害者支付贖金亦唔會得到任何密鑰，因為NotPetya根本就冇編寫密鑰上傳模塊到控制者嘅伺服器。 |
港車北上，係香港特區政府同廣東省政府喺2023年開始推出嘅一項計劃，畀合資格嘅香港私家車可以喺冇攞常規配額下，經港珠澳大橋往返香港同廣東省。計劃喺2023年6月1號接受申請，並喺7月1號畀獲批嘅香港私家車用港珠澳大橋。 |
2022年臺灣海峽危機係指中國人民解放軍因為美國眾議院議長佩洛西訪問臺灣，以軍事演習為藉口，喺臺灣周圍展開嘅一系列軍事行動。相對於同樣由中國共產黨引發嘅1996年臺海危機，今次中國解放軍發射嘅導彈唔單止飛越臺灣本島，部分實彈射擊區域亦已經覆蓋到中華民國實際控制區嘅內水同領海範圍入面，解放軍首次出現喺臺灣本島東岸附近演習，解放軍嘅軍艦、軍機都有跨越臺灣海峽中線。 |
係中國廣東廣州嘅水產交易市場，2016年10月1號開業，位置喺從化街口，流溪河東邊隔籬嘅河東路同埋街口大橋交界東邊，龍井路隔籬。佢亦係接收喺2016年6月21號搬走咗嘅從化區大型水果交易市場而留低嘅用地做水產市場用途。 |
1915年，美籍華人伍藉磐將無軌電車嘅經驗帶到嚟廣州而發展咗廣州嘅交通事業。喺電車未開通之前，廣東電車有限公司買咗好幾部嗌「Leus」嘅四個轆啲車到廣州市區入面搭客，但係呢啲車嘅質量差到笑甩大牙，加上成日發生車禍，結果嗰時嘅政府唔再畀呢啲車出街。 |
喺中華人民共和國成立咗之後，廣州話要重新搞返電車嘅初期準備工作，就喺1951年8月24號，廣州市人民政府財政經濟委員會批准成立籌委會嚟負責起無軌電車。喺1958～1959年，籌委會派咗技術人員同工人去咗北京電車公司嗰邊學嘢。 |
而1987年第一次喺人民路高架橋底用咗預捷構件嘅方式嚟整無桿線網出嚟，再喺1994年開咗第一部空調嘅電車路線。而105號電車同104路電車差唔多噉行，加上客流太少嘅關係，結果105號電車喺1990年就停咗。 |
1993至1997年，廣州起緊1號綫，搞到從中山七路到中山二路一帶出現交通癱瘓，影響嗮嗰時101、102、104同107號電車嘅營運而兜嗮去東風路嗰邊行，甚至重出現「有咗地鐵之後，重使唔使搞電車？」嘅講法。 |
由1985年去到1998年，電車嘅路線除咗北邊嘅總站變咗去而家嘅機場路同廣園中路嘅交界西南邊嘅三元里村入面、大東門總站因為東濠涌高架橋嘅工程而搬咗去農林下路口嗰度、南方大廈站改咗名嗌文化公園站同埋珠江大橋腳總站移咗嚟而家嘅中山八路汽車客運站嘅對面之外，其它都冇乜點變嘅。 |
喺2002年，廣州電車第一次用咗二桿合一嘅方式，喺中山路同埋而家嘅康王路同埋三元里大道嗰邊搞電車路線網。喺2003年1月23號，廣州電車第一次喺人民橋、解放橋同埋江灣大橋嗰度搞路線網。由於12號、13號、14號嘅電車通咗車，廣州電車第一次入咗河南。 |
呢三種電車由1974年用到1989年。佢哋係用解放牌載重汽車嘅底盤，喺車嘅前面同後面用大弧度嘅擋風玻璃。嗰時因為中國內地嘅工業技術比較落後嘅關係，加上都重未夠條件加啲新車，搞到客流量成日超過營運能力，結果整汽車嗰個團隊佢哋將技術改革咗，攞單卡車嘅車廂改成絞接型通道車嚟加大營運能力。 |